Fakta på Mejlstedgade i Brønderslev blev tirsdag aften klokken 20.48 udsat for et væbnet røveri. Bevæbnet med en kniv, truede røveren personalet i butikken til at udlevere et mindre kontantbeløb. Røveren beskrives som en mand på mellem 20 og 25 år, almindelig af bygning og med lyst, slikket hår. Han var iført sorte bukser, grå jakke og havde en mørk hættetrøje på under jakken. Nordjyllands Politi vil i forbindelse med røveriet gerne høre fra vidner, der har observeret noget før, under eller efter røveriet, der kan være nyttigt i forbindelse med den videre efterforskning. Politiet kan kontaktes på telefon 114. Røveriet mod Fakta i Brønderslev er det andet i Nordjylland tirsdag. Klokken 10.45 slog en maskeret og bevæbnet røver til mod Sparekassen Vendsyssel i Sindal. I den sag søger Nordjyllands Politi vidner, der kan hjælpe med opklaringen. Læs mere om den sag, ved at klikke på artiklerne herunder.

Referat:
Dagligvarebutikken Fakta i Brønderslev er tirsdag aften blevet udsat for et røveri.